Efterskolesangbogen udkom første gang i 2016. Sangbogen er målrettet efterskoleelevernes ungdomsliv, eksistentielle og personlige identitetsdannelse samt årets gang på efterskolen og indeholder 175 af de mest populære efterskolesange - både gamle klassikere og helt nye danske og udenlandske sange.  Sangbogen udkom i 2. udgave i 2019. Ved 2. udgave blev 55 sange skiftet ud. Sangbogen udkommer hvert tredje-fjerde år i ny udgave. Efterskoleelever og lærere på alle landets efterskoler inviteres hver gang til at bidrage med forslag til sange og øvrigt indhold. Det er KFUM og KFUK i Danmark, der har taget initiativet til Efterskolesangbogen og står bag udgivelsen.  Baggrund Målet med Efterskolesangbogen er at styrke sangtraditionen blandt unge. Fællessang er for mange en stor del af det at gå på efterskole, og det er med til at skabe fællesskab når mange unge med forskellige baggrund mødes og synger sammen. Efterskolesangbogen er mere end en sangbog – den er designet til også at samle minder fra efterskoletiden, og på den måde være med til at bringe disse oplevelser med fællessang ind i efterskoleelevens videre ungdoms- og voksenliv. Eleverne har plads til at notere konkrete minder fra efterskolen i sangbogen, og der er plads til de ting, der fylder meget i efterskolelivet, som f.eks. kæresterier, sport, musik og udflugter. Det gør den helt personlig og til et minde for livet. Udover den fysiske elev-sangbog får man som efterskole også adgang til en online udgave af sangbogen, hvor alle sangtekster er skrevet ind på slides, der kan vises på storskærm. Til en lang række af sangene er der også videoer, hvor sangskriverne kommenterer deres sange.  Efterskolesangbogens indhold De 175 sange er inddelt i 12 emner. Sangene er valgt ud fra flere kriterier; de er målrettede efterskoleelevernes ungdomsliv, deres eksistentielle og personlige identitetsdannelse samt årets gang på efterskolen, de er valgt ud fra deres popularitet på efterskolerne og således at de repræsenterer bredden i den danske sangtradition. Der er en god blanding af gamle klassikere og helt nye danske og udenlandske sange, og der er lagt stor vægt på at sangene skal være egnede til fællessang. Indhold i 2. udgave:  Ekstern henvisning Efterskolesangbogens officielle hjemmeside  KFUM og KFUK i Danmarks hjemmeside